**TECHNINĖ SPECIFIKACIJA**

|  |  |  |
| --- | --- | --- |
|  | Pirkimo objektas |  |
|  | Prekių pristatymo/ Paslaugų teikimo/ Darbų atlikimo terminai | Prekės turi būti pristatytos per 30 kalendorinių dienų nuo užsakymo pateikimo. |
|  | Prekių pristatymo/ Paslaugų teikimo/ Darbų atlikimo vieta | Maironio g. 27, Kaunas |
|  | Apmokėjimo sąlygos | Perkančiajai organizacijai už prekes apmokama ne vėliau kaip per 30 kalendorinių dienų nuo PVM sąskaitos faktūros pateikimo per informacinę sistemą „SABIS“ (<https://sabis.nbfc.lt>) pateikimo dienos. |
|  | Reikalavimai pirkimo objektui | 1. PAGRINDINIAI REIKALAVIMAI PIRŠTINĖM   Pirštinės turi būti šiltos ir neperšlampamos, tinkamos pačioms nepalankiausioms oro sąlygoms. Atsparios drėgmei, šalčiui ir purvui. Pirštinės išlaikančios rankas šiltas bei užtikrinančios maksimalų komfortą atšiauriu oru tiek lyjant lietui, tiek esant šalčiui ir stipriam vėjui. Pirštinės pagamintos iš mikropluošto poliesterio su pašiltintu pamušalu iš PrimaLoft® lengvos izoliacinės medžiagos, gerai sulaikančios šilumą, bei Porelle®  kvėpuojančios membraninės medžiagos, apsaugančios nuo drėgmės ir vėjo.  2. PAGRINDINIAI REIKALAVIMAI DIRŽUI  Diržas 44 mm pločio turi būti pinto audinio iš nemažiau 98% nailono pluošto. Sagtis pagaminta iš Duraflex®(sagties modelis) polimero, ji turi būti tvirta ir atspari aplinkos poveikiui. Atvirasis diržo galas turi būti sulydytas ir užsandarintas, kad būtų atsparus dilimui ir išlaikytų išvaizdą.  3. PAGRINDINIAI REIKALAVIMAI STRIUKEI  Universali striukė turi būti su išsegamu džemperiu, kurį galima nešioti atskirai. Išorinė striukės dalis pagaminta iš trijų sluoksnių membraninės medžiagos, sulaikančios drėgmę iš išorės, bet leidžiančios išgaruoti kūno drėgmei (atsparumas vandeniui 5000 mm, + - 5 %, pralaidumas orui 500 mm/s, + - 5 %) Dvipusis užtrauktukas, apsaugotas nuo vandens. Dvi juosmens kišenės apsaugotos nuo vandens. Pažastyse įsiūti užtrauktukai pagerinantys ventiliaciją aktyviai judant. Reguliuojama krūtinės ir juosmens apimtis. Aukšta apykaklė ir kapišonas su snapeliu turi patikimai apsaugoti nuo stipraus vėjo ir lietaus. Išsegamas džemperis sutvirtintas ties pečiais ir alkūnėmis. Paaukštinta apykaklė. Numatytos vietos identifikacinių ženklų tvirtinimui (*Velcro* lipdukai).Medžiagos:  -pirmo sluoksnio audinys **–** nemažiau 98 % nailonas padengtas membranine poliuretano medžiaga.  - pamušalo audinys – nemažiau 98 % poliesteris.  - išsegamo džemperio audinys – nemažiau 98 % poliesteris (flisas).   1. PAGRINDINIAI REIKALAVIMAI MARŠKINIAMS   Marškiniai turi būti tiesaus silueto, su papetėmis priekyje. Užsegimas centrinis, priekyje, marškininėmis sagomis. Apykaklė atverčiama, su stove, jos kampučiai prisegami apykaklės galuose įsiūtomis paslėptomis sagomis. Apykaklėje įsiūta pakabinimo kilpa. Ant krūtinės yra dvi paslėptos kišenės dokumentams užsegamos kibia juosta ir dvi uždėtinės kišenės su antkišeniais, užsegamos kibia juosta. Ant uždėtinių kišenių suformuotos ertmės rašymo priemonėms. Ant kairės rankovės yra kišenė dviem rašymo priemonėms. Rankovių viduje prisiūti dirželiai, skirti prilaikyti atraitotas rankoves, prisegami marškinine saga prie rankovės šone esančių kilpų. Audinys ties alkūnėmis dvigubas. Nugaros viršutinė dalis su pamušalu. Pamušalas – poliesterio tinklelis. Nugaroje - horizontali ventiliacijos ertmė. Pažastyse yra ventiliacijos skylutės. Rankovių sujungime, marškinių priekyje, ant ventiliacijos ertmės, dokumentų kišenių, alkūnių, apykaklės ir rankogalių kampuose siūlės trigubos. Siūlės ant kišenių, rankogaliuose ir nugaros apačioje dvigubos. Rankogaliai užsegami 2 sagomis. Sagų ir siūlų spalva artima audiniui. Medžiagos:  Pagrindinis audinys: 65 % poliesteris / 35 % medvilnė ( medvilnė ≥ 35 % poliesteris ≤ 65 %), elastingas rip-stop audinys su teflono padengimu.  Kišenių vidus: nemažiau 98 % poliesteris.   1. PAGRINDINIAI REIKALAVIMAI KELNĖMS   Kelnės turi būti pagamintos iš tvirto, lengvo, elastingo, pralaidaus orui, netepaus audinio. Tiesaus silueto kelnėse turi būti aštuonios kišenės (priekyje dvi gilios uždėtinės žemiau juosmens esančios kišenės, dvi į vidų įsiūtos priekinės kišenės lenktiniam peiliui ar mobiliajam telefonui, dvi šoninės uždėtinės kišenės užsegamos kibia juosta, šių kišenių viduje įsiūti du nedideli skyriai, dvi užpakalinės kišenės užsegamos kibia juosta  Prisiūtas elastingas juosmuo su nemažiau 7 kilpomis diržui įverti. Tarpkojyje įsiūtas įsiuvas. Išorinės siūlės šonuose, siūlės ant sėdynės, kišenių kraštuose ir ant kelių dvigubos. Kelnės užsegamos metaliniu užtrauktuku ir audiniui artimos spalvos metaline spaude.  Padengtos teflonu, atsparios apliejimui ir dėmėms.  Priekinės kišenės sustiprintais kraštais.  Kišenės ant šlaunų papildomai išplečiamos per vidurį ir yra saugiai uždaromos su lipniais užsegimais.Medžiagos:  Pagrindinis audinys: 65 % poliesteris / 35 % medvilnė,( medvilnė ≥ 35 % poliesteris ≤ 65 %), elastingas rip-stop audinys su teflono padengimu.  Kišenių vidus: 80 % poliesteris / 20 % medvilnė, ( medvilnė ≥ 20 % poliesteris ≤ 80 %).   1. PAGRINDINIAI REIKALAVIMAI MARŠKINĖLIAMS TRUMPOMIS RAMKOVĖMIS   Marškiniai turi būti tiesaus silueto su apykakle. Apykaklė ir rankogaliai klasikinio pynimo. Nepilnas užsegimas trimis, audiniui artimos spalvos sagomis. Apykaklė atverčiama, nugaroje šiek tiek išlenkta. Apačioje šonuose yra ventiliaciją pagerinantys įkirpimai. Pažastyse įsiūti papildomi lopai palengvinantys rankų judesius. Ant kairės rankovės yra uždėtinė kišenė rašymo priemonėms, po priekinėmis sagomis – kilpa akiniams, pečių priekyje – kišenės racijos mikrofono tvirtinimui.Medžiagos:  Nemažiau 98 % poliesteris nedaugiau150 g/kvm  Audinys atsparaus blukimui, greitai džiūstantis, turintis antibakterinių savybių.   1. PAGRINDINIAI REIKALAVIMAI ŽIEMINEI KEPUREI   Turi būti greitai džiūstanti, nesugerianti drėgmės ir nesivelianti, nesukelianti niežėjimo ir išliekanti šilta net sušlapusi. X formos viršugalvio siūlė užtikrinanti vienodą prigludimą prie vartotojo galvos.Medžiagos:  Dvigubo sintetinio fliso (100% poliesteris) šilta kepuraitė.   1. PAGRINDINIAI REIKALAVIMAI KUPRINEI   **Kuprinės savybės:**   * Slapta kišenė skirta ginklui * Talpesnė kišenė saulės akiniams * Pakietintas nešiojamojo kompiuterio skyrius * Hidravimo sistema priekinėje kuprinės dalyje   Dvejose vidinėse kišenėse turi būti patogu sudėti įvairius smulkesnius daiktus. Stambi išorinė kišenė suskirstyta į įvairaus dydžio skyrelius kuriuose tvarkingai susidedamos įvairios smulkmenos (rašymo, priemones, GPS, vizitines korteles ir t.t.). Atskira kišenė hidravimo sistemai – galima patalpinti 1,5 litro vandens rezervuarą.  Kuprinės šonai ir priekis apsiūti [MOLLE](https://aic.lt/technine-informacija/info_3.html#molle)juostelėmis – kad būtų galima tvirtinti papildomus krepšelius ir kišenes, taip padidinant kuprinės talpą ir funkcionalumą.  Plačios reguliuojamos petnešos leis prisitaikyti kuprinę pagal savo ūgį. Orui pralaidus nugaros paminkštinimas pagerinantis ventiliaciją.  Pasiūta iš drėgmei ir trinčiai atsparaus 1050D nailono. Naudojami japoniški YKK užtrauktukai ir smūgiams atsparios sagtys.  **Pagrindinio skyriaus matmenys:** 45 x 27 x 15 cm  **Talpa:** 21,2 litro  **Svoris:**1428g  Visi gaminiai turi būti juodos spalvos. |